
ประกาศเทศบาลตำบลนาบอน
เรื่อง  โครงการปรับปรุงกระบวนการทำงานและลดขั้นตอนในการให้บริการ
ประชาชนด้านการจัดเก็บภาษีรายได้
............................................


ตามที่เทศบาลตำบลนาบอนได้มีนโยบายในการบริหารงานโดยยึดตามหลักเกณฑ์และวิธีการบริหารกิจการบ้านเมืองที่ดี และมีเป้าหมายเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ เกิดความมีประสิทธิภาพและเกิดความคุ้มค่าในการปฏิบัติงาน เทศบาลจึงเล็งเห็นความสำคัญ            ในการปรับปรุงกระบวนการทำงานและลดขั้นตอนในการให้บริการประชาชนเกี่ยวกับการจัดเก็บรายได้            ให้มีความสะดวก รวดเร็วและสร้างความพึงพอใจของผู้รับบริการ เมื่อผู้มารับบริการได้รับการบริการที่ดี             มีคุณภาพ ย่อมเต็มใจที่จะชำระภาษี เพราะการบริการที่ดีจะเป็นเครื่องมือช่วยให้ผู้มาติดต่อขอรับบริการ เกิดความเชื่อถือ ศรัทธา และเป็นการสร้างภาพลักษณ์ที่ดีต่อองค์กร ซึ่งจะมีผลต่อการให้บริการในการจัดเก็บภาษีรายได้ในปีต่อ ๆ ไป ได้อย่างมีประสิทธิภาพ เทศบาลได้เสนอโครงการปรับปรุงกระบวนการทำงานและลดขั้นตอนในการให้บริการประชาชน ด้านการจัดเก็บรายได้ ดำเนินการปฏิบัติงานตามพระราชบัญญัติรายได้เทศบาล พ.ศ.2497 พระราชบัญญัติภาษีบำรุงท้องที่ พ.ศ.2508 พระราชบัญญัติภาษีโรงเรือนและที่ดิน พ.ศ.2475 และพระราชบัญญัติภาษีป้าย พ.ศ.2510 โดยการปฏิบัติตามกระบวนการ ขั้นตอนและวิธีปฏิบัติเกี่ยวกับการจัดเก็บรายได้ ในการให้บริการที่ปรับลดระยะเวลาการปฏิบัติราชการ           เพื่อประชาชนขององค์กรปกครองส่วนท้องถิ่น ประกอบกับตัวชี้วัดการบริหารจัดการที่ดีขององค์ปกครองส่วนท้องถิ่น มิติที่ 4


จึงประกาศมาเพื่อทราบ




ประกาศ ณ วันที่    22       เดือน ตุลาคม พ.ศ.2552
        (ลงชื่อ)  ยุทธศักดิ์  พัฒนเกษตรวงศ์
               (นายยุทธศักดิ์  พัฒนเกษตรวงศ์)
                    นายกเทศมนตรีตำบลนาบอน
